
DR 31.7.2018                                                                    103                   

 
Tuan Ahmad Fahmi bin Mohamed Fadzil [Lembah Pantai]: Berkaitan dengan 

berek.  

Dato’ Mohd Azis bin Jamman: Okey. 

Tuan Ahmad Fahmi bin Mohamed Fadzil [Lembah Pantai]: Ya, terima kasih 
Yang Berhormat Timbalan Menteri, terima kasih Tuan Yang di-Pertua.  

Saya cuma ingin menyentuh tidak payah pergi jauh ke Sepanggar, Kalabakan dan 
sebagainya. Sepuluh minit dari sini, sepuluh minit daripada Dewan yang mulia ini di kawasan 
Lembah Pantai kita ada perumahan polis yang cukup daif di mana anggota polis di 
Perumahan Polis Desa Aman 1, mereka terpaksa mengumpul duit sendiri untuk membeli 
tarpaulin di kawasan parkir dan menahan air daripada tandas mereka. 

Jadi bila saya lihat zink-zink dan tarpaulin-tarpaulin yang dipasang yang mana di 
kawasan perumahan seperti ini yang telah terbina sejak tahun 1993/1995, saya mendapati 
mungkin Yang Berhormat Timbalan Menteri boleh juga berikan perhatian kepada kawasan 
seperti di Lembah Pantai. Saya juga difahamkan masalah di Balai Polis Pantai yang cukup 
dekat dengan sini juga ada masalah kuarters itu. Saya harap pihak Kementerian Dalam 
Negeri dapat memberikan perhatian. Terima kasih. 

■1820 

 Ustaz Haji Hasanuddin bin Mohd Yunus [Hulu Langat]: Begitu juga apa yang 
telah disebutkan tadi saya telah melawat beberapa premis PGA sebagai contohnya dan saya 
mendapat aduan daripada mereka memang ada peruntukan untuk maintenance telah 
diluluskan oleh Yang Berhormat Menteri Dalam Negeri yang lepas katanya. Bayangkan 
kediaman mereka 15 tingkat dan setiap bulan lif mereka sentiasa rosak.  

Peruntukan maintenance telah diluluskan dan telah habis duit tersebut. Jadi apabila 
saya tanya kepada dia adakah mereka ada membuat semakan dan sebagainya? Mereka 
memberi tahu kami anggota polis tidak boleh bertanya banyak sangat sebab dia kata ini isu 
keselamatan.  

 Saya mengatakan bahawa ini bukan isu keselamatan, ini isu pengurusan tetapi dia 
kata Yang Berhormat Hulu Langat anda tidak tahu anggota polis tidak boleh terlalu mendalam 
dalam urusan-urusan begitu.  

Jadi saya ingin mencadangkan kepada Yang Berhormat Timbalan Menteri supaya 
memastikan memberi peluang kepada anggota-anggota kita untuk membangkitkan isu 
pengurusan dan dapat membezakan isu keselamatan dan juga isu pengurusan kediaman 
mereka. Terima kasih. 

 Dato’ Mohd Azis bin Jamman: Terima kasih, Yang Berhormat.  

 Tan Sri Haji Noh bin Haji Omar [Tanjong Karang]: Saya hendak sambung Yang 
Berhormat Hulu Langat ini. Saya hendak tanya Yang Berhormat Timbalan Menteri sewaktu 
yang bekas Timbalan Menteri Dalam Negeri melawat kuarters polis di Hulu Langat. Pada 
masa itu, saya sudah lupa tetapi dia telah umum beberapa juta untuk buat maintenance dan 
membaiki kuarters-kuarters polis di Cheras pada masa itu. Saya hendak tanya Yang 
Berhormat, adakah kelulusan yang telah diumumkan oleh bekas Menteri Dalam Negeri pada 
masa itu akan dilaksanakan? 

 Timbalan Yang di-Pertua [Tuan Nga Kor Ming]: Ya, sila Yang Berhormat 
Timbalan Menteri. 

 Dato’ Mohd Azis bin Jamman: Okey. 

 Timbalan Yang di-Pertua [Tuan Nga Kor Ming]: Banyak soalan boleh jawab 
sekali?  

Dato’ Mohd Azis bin Jamman: Untuk makluman Tuan Yang di-Pertua, saya pun 
baharu juga ini. So, kalau ada salah tolong tunjukkan [Ketawa] 

Timbalan Yang di-Pertua [Tuan Nga Kor Ming]: Kita sama-sama belajar. 

 

 



Tuan Ahmad Fahmi bin Mohamed Fadzil [Lembah Pantai]: Berkaitan dengan. berek. Dato' Mohd Azis bin Jamman: Okey. Tuan Ahmad Fahmi bin Mohamed Fadzil [Lembah Pantai]: Ya, terima kasih Yang Berhormat Timbalan Menteri, terima kasih Tuan Yang di-Pertua. Saya cuma ingin menyentuh tidak payah pergi jauh ke Sepanggar, Kalabakan dan sebagainya. Sepuluh minit dari sini, sepuluh minit daripada Dewan yang mulia ini di kawasan Lembah Pantai kita ada perumahan polis yang cukup daif di mana anggota polis di Perumahan Polis Desa Aman 1, mereka terpaksa mengumpul duit sendiri untuk membeli tarpaulin di kawasan parkir dan menahan air daripada tandas mereka. Jadi bila saya lihat zink-zink dan tarpaulin-tarpaulin yang dipasang yang mana di kawasan perumahan seperti ini yang telah terbina sejak tahun 1993/1995, saya mendapati mungkin Yang Berhormat Timbalan Menteri boleh juga berikan perhatian kepada kawasan seperti di Lembah Pantai. Saya juga difahamkan masalah di Balai Polis Pantai yang cukup dekat dengan sini juga ada masalah kuarters itu. Saya harap pihak Kementerian Dalam Negeri dapat memberikan perhatian. Terima kasih. #1820. Ustaz Haji Hasanuddin bin Mohd Yunus [Hulu Langat]: Begitu juga apa yang telah disebutkan tadi saya telah melawat beberapa premis PGA sebagai contohnya dan saya mendapat aduan daripada mereka memang ada peruntukan untuk maintenance telah diluluskan oleh Yang Berhormat Menteri Dalam Negeri yang lepas katanya. Bayangkan kediaman mereka 15 tingkat dan setiap bulan lif mereka sentiasa rosak. Peruntukan maintenance telah diluluskan dan telah habis duit tersebut. Jadi apabila saya tanya kepada dia adakah mereka ada membuat semakan dan sebagainya? Mereka memberi tahu kami anggota polis tidak boleh bertanya banyak sangat sebab dia kata ini isu keselamatan. Saya mengatakan bahawa ini bukan isu keselamatan, ini isu pengurusan tetapi dia kata Yang Berhormat Hulu Langat anda tidak tahu anggota polis tidak boleh terlalu mendalam dalam urusan-urusan begitu. Jadi saya ingin mencadangkan kepada Yang Berhormat Timbalan Menteri supaya memastikan memberi peluang kepada anggota-anggota kita untuk membangkitkan isu pengurusan dan dapat membezakan isu keselamatan dan juga isu pengurusan kediaman mereka. Terima kasih. Dato' Mohd Azis bin Jamman: Terima kasih, Yang Berhormat. Tan Sri Haji Noh bin Haji Omar [Tanjong Karang]: Saya hendak sambung Yang Berhormat Hulu Langat ini. Saya hendak tanya Yang Berhormat Timbalan Menteri sewaktu yang bekas Timbalan Menteri Dalam Negeri melawat kuarters polis di Hulu Langat. Pada masa itu, saya sudah lupa tetapi dia telah umum beberapa juta untuk buat maintenance dan membaiki kuarters-kuarters polis di Cheras pada masa itu. Saya hendak tanya Yang Berhormat, adakah kelulusan yang telah diumumkan oleh bekas Menteri Dalam Negeri pada masa itu akan dilaksanakan?. Timbalan Yang di-Pertua [Tuan Nga Kor Ming]: Ya, sila Yang Berhormat Timbalan Menteri. Dato' Mohd Azis bin Jamman: Okey. Timbalan Yang di-Pertua [Tuan Nga Kor Ming]: Banyak soalan boleh jawab sekali?. Dato' Mohd Azis bin Jamman: Untuk makluman Tuan Yang di-Pertua, saya pun baharu juga ini. So, kalau ada salah tolong tunjukkan [Ketawa]. Timbalan Yang di-Pertua [Tuan Nga Kor Ming]: Kita sama-sama belajar.